cyanic-selkie/wikianc huggingface dataset:
Osvald Orlien
Misjonslege
Orlien tok utdannelse som lege i voksen alder, og i 1958 ble han utsendt, sammen med sin hustru Hildora, til Belgisk Kongo (Den demokratiske republikken Kongo). Orlien ble utsendt som legemisjonær for De Norske Pinsemenigheters Ytre Misjon (PYM). Han var sentral i oppbyggingen og driften av misjonens sykehus i Kaziba.
Ekteparet Orlien var i Kongo fram til 1978. Senere har de norske misjonærene trukket seg tilbake og de nasjonale i Kongo har overtatt arbeidet under navnet CELPA.
Utmerkelser
Orlien ble i 1975 utnevnt til ridder av første klasse i St. Olavs Orden for utmerkede tjenester for fedrelandet og menneskeheten.
Egne verk
Orlien har skrevet flere bøker.
Đorđe av Jugoslavia
Đorđe av Jugoslavia (serbisk: Ђорђе Карађорђевић) (født 27. august 1887, død 17. oktober 1972) var eldre bror av kong Aleksandar I av Jugoslavia
Begge var sønner av Petar I av Jugoslavia og Prinsesse Zorka.
Kappsag
En kappsag er en sag hvor sagbladet er optimalisert for å kappe ved, altså skjæring på tvers av trefibrene (i motsetning til en kløyvsag hvor sagbladet er optimalisert for kløyving langs trefibrene).
Albacete (provins)
Albacate er en provins i den autonome regionen Castilla-La Mancha i Spania. Provinshovedstaden er byen Albacete.
Albacete grenser til provinsene Cuenca i nord, Valencia og Alicante i øst, Murcia og Granada i sør og Ciudad Real og Jaén i sør. Den ligger i det sørøstlige hjørnet av den store høysletta Meseta Central, og med unntak av fjellområder i sørøst (nordenden av Sierra Segura), er det et forholdsvis flatt landskap i provinsen. Den høyeste fjelltoppen er den 1790 meter høye Sierra de Alcaraz. Elvene Júcar og Segura renner begge gjennom provinsen.
Beleiringen av Maastricht
Beleiringen av Maastricht var et særs viktig ledd i kong Ludvig XIV av Frankrikes planer om å erobre De forente Nederlandene for å hevne de ydmykende vilkårene han måtte godta fra Trippelalliansen da han prøvde å erobre De spanske Nederlandene. Etter å ha gjort en skinnmanøver mot Gent og Brussel marsjerte Ludvig og hæren hans i mai 1672 forbi Maastricht, som ble styrt av både De forente Nederlandene og fyrstbispedømmet Liége, og lot byen få være i fred. Men i 1673 ble forsyningslinjene hans truet og han valgte derfor å erobre byen. Beleiringen begynte den 11. juni 1673.
Opptakten
Maastricht var den første store byen som ble angrepet av Sebastien Vauban, en mester innenfor festningshåndverk på denne tiden. I tillegg til at han skjøt på bymurene med kanoner ga han ordre om å grave grøfter i et sikksakkmønster parallelt med murene. Ved å gjøre det på denne måten ble det vanskelig for forsvarerne å få angriperne i sikte og slik kunne ingeniørtroppene nå uskadd frem til bymurene for å feste sprengladninger til muren.
Den 24. juni var minnefestdagen for Johannes Døperen og kong Ludvig ønsket å erobre byen innen den tiden slik at han kunne feire messen i domkirken i Maastricht. Grøftene stod ferdig og regimentet til kongen og kompaniet med de grå musketerene førte an marsjen inn i byen under kapteinløytnant Charles de Batz de Castelmores ledelse. Han var også kjent som d'Artagnan. Franskmennene krysset vollgraven etter harde kamper og erobret et halvmåneformet festningsverk der noen av de hardeste kampene under slaget stod.
Flesteparten av franskmennene ble drevet ut av spanske reservestyrker kort tid etter, men om lag 30 mann holdt ut nesten hele natten. Hertug James Scott, 1. hertug av Monmouth prøvde å erobre en veg som var under spansk kontroll, men måtte trekke seg tilbake etter å ha mistet rundt 300 mann. Nederlendingene gjenerobret den halvmåneformede festningen kort tid etter, og da hertugen av Monmouth samlet troppene sine sammen til et nytt angrep ble de drevet tilbake nok en gang, og denne gangen mistet grev d'Artagnan livet.
Nils Larsen
Nils Larsen er navnet til flere personer:
Georg-August-Universität Göttingen
Georg-August-Universität ligger i Göttingen, og ble grunnlagt 1734 av Georg II, kurfyrste av Hannover og konge av Storbritannia. Det fikk fort en ledende posisjon, startet med fire fakulteter og ble et av de største og mest populære universitetene i Europa etter studenttall. Universitetet var dessuten et av den tyske opplysningsbevegelses arnesteder.
1738 ble Theatrum Anatomicum bygget, 1739 ble dets botaniske hager anlagt og 1751 ble det første stjerneobservatoriet åpnet.
Kjente forskere som har hatt sitt virke ved universitetet i Göttingen inkluderer fysikeren Lichtenberg, antropologen Blumenbach og matematikeren Carl Friedrich Gauss, oppfinneren av den såkalte Gausskurven (normalfordeling) som nå brukes som modell for fordeling av karakterer ved norske universiteter.
Papua Ny-Guinea under Sommer-OL 1988
Papua Ny-Guinea under Sommer-OL 1988. Elleve sportsutøvere fra Papua Ny-Guinea deltok i fire sporter under Sommer-OL 1988 i Seoul. Det var tredje gangen som Papua Ny-Guinea deltok i et sommer-OL, de vant ikke noen medaljer.
Olsholmen fuglereservat
Olsholmen fuglereservat er et naturreservat som omfatter Olsholmen like utenfor Marflya og Kapp Berg på sørvestkysten av Wedel Jarlsberg Land på Spitsbergen, Svalbard. Reservatet ble opprettet ved kongelig resolusjon 1. juni 1973 og er på 461 dekar.
Fuglefjellene har blant annet hvitkinngås og ærfugl. Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.
Α₁-antitrypsinmangel
α₁-antitrypsinmangel eller alfa 1-antitrypsinmangel, også kalt A1AD eller rett og slett alfa-1, er en kodominant arvelig sykdom der α₁-antitrypsinnivået i blodet er for lavt. A1AD kan føre til lungeemfysem og i noen fall til leversykdom. A1AD, inkludert i lettere form, er også satt i forbindelse med m.a. behandlingsresistent astma og visse typer kronisk sinusitt. A1AD er vanligst blant europeere av baltisk, sørskandinavisk, nederlandsk, britisk og iberisk (spansk og portugisisk) bakgrunn, og i tillegg blant saudiarabere.
Tegn og symptomer
Symptomer på α₁-antitrypsinmangel inkluderer dyspné (åndenød), stadige luftveisinfeksjoner eller obstruktiv astma med dårlig respons på normal behandling. Personer med A1AD kan utvikle lungeemfysem i tretti- eller førtiårene til og med uten egen historie som røykere, men A1AD-pasienter som røyker har en sterkt øket risiko for å utvikle lungeemfysem. A1AD kan også føre til nedsatt leverfunksjon i noen pasienter; leverlesjoner er svært vanlege, og en del pasienter utvikler cirrhose (skrumplever) og leversvikt (15 %). Dette er den vanligste årsaken til levertransplantasjon i nyfødte.
Diagnose
Diagnosen α₁-antitrypsinmangel blir blant annet vurdert i fall der pasienten har persistent alvorlig astma, pasienten viser tegn på kronisk obstruktiv lungesykdom (KOLS) i uvanlig ung alder eller pasienten viser tegn på KOLS uten å ha noen historie som røyker.
A1AT og Marfans syndrom
Bindevevssyndromet Marfans syndrom har til felles med A1AT at mange pasienter utvikler lungeemfysem og kronisk sinusitt. Følgetrekk som er mer typiske for Marfan enn for A1AT inkluderer uvanlig kroppshøyde, øket thorakal AP-diameter, arachnodactyli (uvanlig lange og smale fingre) og aneurismer (utposinger) på hovedpulsåren. Sykdomsbildet ved lungeemfysem i forbindelse med disse to diagnosene skiller seg typisk sett ut ved at nedbrytning av lungevevet er apikal med bullæ i Marfan og generalisert med hovudvekt på nedre deler av lungene ved A1AT.
A1AT og cystisk fibrose
Typisk A1AT har en del trekk som gjør det mulig å skille mellom A1AT og cystisk fibrose:
Merk at kronisk sinusitt tross i hva mange tror ikke ser ut til å brukbart som skille: Ved cystisk fibrose er kronisk sinusitt svært vanlig, men det har også vist seg at visse typer kronisk sinusitt er overrepresentert ved A1AT.
A1AD og astma
A1AD og astma kan i stor grad være overlappende, og pasienter med persistent moderat til alvorlig astma generelt og pasienter med KOLS og/eller leversymptom spesielt bør utredes for mulig A1AD. Dette er særlig viktig i forbindelse med pasienter med avstamning fra Baltikum, Nordvest-Europa, Den iberiske halvøya og Saudi-Arabia.
Spesifikk diagnose
Etter innledende undersøkelser og sykdomshistorie er gjerne første trinn i den spesifikke diagnosen en blodprøve der en måler det sirkulerende nivået av α₁-antitrypsin.
Ved påvisning av sirkulerende AAT-nivå lavere enn referanseverdiene er neste trinn å ta en genetisk test for de vanligste mutasjonene av Pi-genet. Dette kan mange steder gjøres ved en enkel og relativt rimelig fingerprikktest. En drypper bloddråpene på et absorberende materiale og lar det tørke i to timer. Prøven blir så forseglet og sendt inn til et laboratorium som måler det generelle AAT-nivået og tester for de vanligste Pi-allelene (PiM, PiS og PiZ).
Diagnosen alvorlig α₁-antitrypsinmangel blir stilt ved påvisning av fenotypene (enzymutseendet i blodet) eller genotypene PiZZ, PiZ0, Pi00 — og i alle fall der sirkulerende α₁-antitrypsinnivå er under 11 μMOL (80 mg/ml (ved radial immunodiffusjon) / 0,50 g/l (ved nefelometri)). Ved genotypen PiSZ og sirkulerende α₁-antitrypsinnivå over 11 μMOL vil enkelte stille diagnosen alvorlig A1AT, mens andre vil stille diagnosen moderat A1AT. Genotypen PiMZ kan bli skildret som bærer, men den kodominante naturen til A1AD gjør at en gjerne også definerer denne som heterozygot mild til moderat A1AD.
Det kan være aktuelt med tilleggstesting for å påvise sjeldnere Pi-allel. I fall der AAT-nivå er innenfor referanseverdiene men kliniske tegn tyder på A1AD, er mer omfattende testing aktuelt for å finne ut om en kan ha med dysfunksjonelt AAT å gjøre. Dette vil også være aktuelt hvis en pasient har svært lavt A1AT – nivå, til tross for at man bare klarer å påvise heterozygot mutasjon (MZ, MS) ved vanlig testing.
I forbindelse med diagnostisert moderat til alvorlig A1AT er periodiske lungefunksjonstester og leverfunksjonstester viktig.
Patofysiologi
α₁-antitrypsin (AAT) blir produsert i leveren, og en av funksjonene til AAT er å verne lungene fra det nøytrofile elastaseenzymet. Normale måleverdier for AAT er 1,5–3,5 g/l. I individer med fenotypene PiS, PiMZ og PiSZ er de sirkulerende verdiene redusert til mellom 30 og 60 % av normalt nivå. Et nivå på minimum 35 % (0,80 g/l (r.i.d.) / 0,50 g/l (NEPH) / 11 μMOL) er oftest nok til å verne lungene mot elastase i personer som ikke røyker og som ikke er utsatt for vesentlig luftforurensning eller særlig hyppige infeksjoner. Individer med fenotypene PiZ og Pi0 har AAT-nivå på under 16 % av normalt nivå, og disse pasientene vil ofte utvikle lungeemfysem i tidlig alder. Halvparten av disse igjen (men ikke pasienter med genotypen Pi00) vil utvikle levercirrhose fordi A1AT ikke blir skilt ut på normalt vis, men hoper seg opp i leveren i stedet. I slike tilfeller vil en leverbiopsi avdekke PAS-positive og diastasenegative granuler.
Tobakksrøyk er særlig skadelig for personer med A1AD. I tillegg til at røyken øker betennelsesreaksjonen i luftveiene, inaktiverer tobakksrøyken AAT direkte gjennom oksidering av essensielle methioninavleiringer til sulfokside former — noe som reduserer enzymaktiviteten til 1/2000.
Frankisk
Frankisk kan sikte til:
Bickershawfestivalen
Bickershawfestivalen var enkeltstående friluftskonserter, som fant sted på Heron Lodge Farm Bickershaw Lane i Manchesterdistriktet, (4,8 km sørøst for Wigan, Lancashire), fredag 5. mai, lørdag 6. mai og søndag 7. mai 1972.
Nikšić
Nikšić (serbisk: Никшић) er en by i det vestlige Montenegro, der elven Zeta har sitt utspring i innsjøene Krupacko og Slansko. Byen ligger på Niksic-sletta nedenfor trebjesafjellet, 50 km nordvest for hovedstaden Podgorica.
Nikšić er landets nest største by med 58.212 innbyggere (2003. Folketallet i hele kommunen - som er den største i areal i Montenegro - er 75.282), hvorav om lag 63% montenegrinere og 27% serbere. Om lag 2% er muslimer og 1% sigøynere.
Nikšić er den største byen i den historiske regionen Gamle Hercegovina.
Historie og kultur
Niksic ble grunnlagt av goterne på 300-tallet, under navnet Anagastum. Det var da grensefort mot det Østromerske rike, grensen gikk like øst for området fra 395. Her finnes også mange rester av den illyriske og senere den romerske perioden. Et eget Kultursentrum med bymuseum har håndskrift- og dokumentsamlinger fra byens historie i middelalderen.
Senere ble navnet omskrevet til Onogošt, og fortet var aktivt gjennom skiftende herskere helt til tyrkernes ankomst på 1400-tallet. I middelalderen bodde alle innbyggerne innenfor bymuren, som fortsatt kan sees flere steder.
Med befrielsen fra tyrkerne i 1877 kom Niksic under innflytelsen og planene til Kong Nikola I om et nytt Montenegro. Den første byplan fra 1883 ble tegnet av ingeniør Josip Slade på oppdrag fra kong Nikola. Begge verdenskrigene brakte ødeleggelse, men etter krigen er byen utvidet til et sentralt industrielt sentrum i Montenegro.
Niksic er en utpreget kulturby med en rekke festivaler, bokmesser og litteratursentra. Byen har flere medier og TV-stasjoner. Det er fire videregående skoler og et filosofisk fakultet i byen. Sistnevnte har røtter i en lærerskole i Cetinje (1947), som etablerte seg i Niksic i 1963. Her tilbys studier opp til doktorgradsnivå.
Transport og økonomi
Niksic har bauxitt-gruver, et stålverk (Nikšićka Željezara) og bryggeri (Nikšičko Pivara). Industrien har overlevd delprivatisering og konkurranseutsetting etter oppløsningen av Jugoslavia. De økonomiske omstillingen har vært tøff, med nedskalering av arbeidsstokken særlig ved stålverket.
Motorveien E-762 går sørover til Podgorica, og det er også en godsjernbane som frakter bauxitt til et aluminiumsverk i hovedstaden. Det er planer om å elektrifisere jernbanen og starte passasjerdrift. Niksic har flyplass ved Stedim 20 km vest for sentrum.
Devaluering
Devaluering er en nedskrivning av verdien på en valuta med fast vekslingskurs. Dette styres av sentralbanken som med en grad av fastkurspolitikk setter et lavere mål for sin valutas verdi i forhold til andre valutaer. Man sier at man reduserer/nedskriver verdien av valutaen.
Isøyane fuglereservat
Isøyane fuglereservat er et naturreservat som utgjør Isøyane på sørvestkysten av Spitsbergen, like nord for Hornsund, på Svalbard. Naturreservatet ligger innenfor Sør-Spitsbergen nasjonalpark, og har siden 1985 status som ramsarområde, på grunn av sin betydning for trekkfugler.
Devaluering
Ved fastkurspolitikk er det satt et mål for en valutas verdi i forhold til f.eks. utenlandske valutaer eller gull. Om målet settes for høyt, svekkes handelsbalansen, og importoverskuddet resulterer i at sentralbanken må kjøpe sin egen valuta med betaling i utenlandske valutaer eller gull, noe som ikke kan fortsette over lengre tid. Om målet settes for lavt, må sentralbanken selge egen valuta og bytteforholdet gir høyere importpriser med importert inflasjon som resultat.
Rune Tangen
Rune Tangen (født 16. desember 1964) er en norsk tidligere fotballspiller og -trener. Han var midtstopper, og spilte på øverste nivå i norsk og østerriksk fotball.
Tangen ble norgesmester 1983 og seriemester 1987 med Moss Fotballklubb, samt norgesmester og to ganger seriemester med Rosenborg Ballklub i årene 1992 og 1993. Han fikk også tre landskamper for. I Østerrike spilte Tangen for LASK Linz og FC Tirol Innsbruck.
Starten på karrièren som fotballspiller
Rune Tangen startet fotballkarrièren som guttespiller i Ekholt Ballklubb, og fra 1976 spilte han for Moss Fotballklubb. Nær overgangen til juniornivå i Moss FK begynte han fast som midtstopper. I 1983 spilte han med juniorlaget da de ble norgesmestre.
Tangen gjorde sin debut på Moss FKs A-lag allerede som 17 åring i 1982. Han deltok i cupen og ligaen og kom etterhvert opp i lagets A- stall. Da Moss FK ble cupmester i 1983 var han 18 år. Han ble tatt med som reserve på benken men hadde ikke nok kamper til å bli mester og fikk heller ikke spilletid i finalen.
Fra 1984 ble han fast spiller som midtstopper i Moss FK og på det norske U-21 landslaget. I årene som kom ble Tangen en viktig del av klubben med sine ferdigheter som forsvarsspiller. I 1987 overrasket Moss FK og vant det norske seriemesterskapet for første gang.
I 1988 ble Tangen tatt ut på det norske landslaget for første gang.
I 1989 prøvespilte han for klubben Eintracht Frankfurt i tysk Bundesliga. Eintracht var fornøyd med prøveoppholdet og ønsket en signering. Daværende klubb Moss FK, forlangte en høyere sum for Rune Tangen under forhandlingene, noe som førte til at det ikke ble signering til ny klubb.
Han spilte videre i Moss FK ut sesongen 1990, hvorpå kontrakten hans gikk ut, og det kom et tilbud om overgang til Rosenborg Ballklub, hvor Tangen begynte i 1991. Tangen ønsket overgang til Rosenberg siden han var skuffet over at Moss satte et stopper for proffdrømmen. Dessuten var trønderklubben landets ledende på denne tiden, og Tangen kjente også RBK-trener Nils Arne Eggen fra den gang han trente Moss. Overgangssummen på 275 000 kroner var på tidspunktet rekordsum mellom to klubber i Norge.
Rune Tangen ble seriemester i 1992, 1993 og cupmester i 1992 under sitt opphold i Rosenborg (1991–1993). Til tross for fast plass på serievinnerne i Rosenborg, bestemte han seg for å takke nei til nye kontraktstilbud fra klubben, og valgte heller å ta en overraskende retur til Moss FK. Siden forrige gang Tangen spilte for mossingene hadde de rykket ned i 1. divisjon (nivå to).
SA
SA, sa og liknende skrivemåter er forkortelser som på norsk blant annet kan brukes om
Villmarkspregete områder
Villmarkspregete områder er i norsk forvaltning definert som områder som ligger minst 5 km fra tyngre tekniske inngrep.
Med «tyngre tekniske inngrep» forstås alle veger (også skogsbilveger og traktorveger), jernbanelinjer, løyper for barmarkskjøring, kraftlinjer med spenning på 33kV eller mer, vannmagasiner, regulerte elver og bekker, kraftstasjoner, rørgater, kanaler og flomverk.
Norges villmarkspregete områder er redusert fra 48% av landarealet i 1900 til 11,7% i 2003. Nedgangen var sterk fram til 1985, men er bremsa noe opp de siste tiåra.
Italias demografi
Italia er forholdsvis en homogen nasjon med store regionale forskjeller både kulturelt, økonomisk og politisk. Landet har Europas 5 høyeste befolkningstetthet og den største byen (storbyområdet) er Milano.
Oversikt
Fra Istat "Demography in figures" 2005, http://demo.istat.it/index_e.html
Folketall: 58 462 375 (1. januar 2005) – 28 376 804 menn og 30 085 571 kvinner
Aldersfordeling:
0-14 år: 14,2 % (menn 4 181 946; kvinner 3 935 565)
15-64 år: 66,9 % (menn 19 590 497; kvinner 19 256 747)
65 år og mer: 18,9 % (menn 4 608 479; kvinner 6 484 243)
Gjennomsnittsalder:
totalt: 41,4 år
menn: 39,8 år
Jerry Reed
Jerry Reed Hubbard (født 20. mars 1937 i Atlanta i Georgia, død 1. september 2008) var en amerikansk gitarist, vokalist, låtskriver og skuespiller. Jerry Reed ble inkludert i Country Music Hall of Fame i 2017, sammen med Don Schlitz og Alan Jackson.
Jerry Reed var Robert Spencer Hubbard og Cynthia Hubbards andre barn. Fire måneder etter Reeds fødsel, ble foreldrene skilt. De neste seks årene tilbrakte Jerry og hans søster Patricia på diverse barnehjem og fosterhjem i Atlanta. I 1944 flyttet de igjen hjem til sin mor, da hun giftet seg med Hubert Howard.
Musikk spilte en viktig rolle i familien, og da Jerry Reed var sju år gammel kjøpte moren en brukt gitar til ham og lærte ham noen få akkorder. Noen av Jerrys inspirasjonskilder på den tiden var Merle Travis, Hank Williams, Phil Harris og Tommy Collins.
I 1954 ble Jerry Reed introdusert til Bill Lowery, som på den tiden hadde et populært country-program på en av radiostasjonene. I tiden framover jobbet Jerry Reed som diskjockey i radiostasjonen, samtidig som han spilte i band.
17. oktober 1955 dro Reed til Nashvilles Castle Studios for å spille inn sin første singel for Capitol, som hadde If the good Lord's willing and the creeks don't rise på side A og Here I am på side B.
I 1958 gikk Reed fra Capitol til Bill Lowerys plateselskap NRC, hvor han spilte inn tre singler. I 1960 skrev han imidlertid sin første store hit, That's all you gotta do, som ble spilt inn av Brenda Lee.
Reed giftet seg 7. juli 1959 med Pricilla Ann Mitchel (født 18. september 1941). De flyttet til Nashville i 1961, hvor Reed fikk kontrakt med plateselskapet Columbia. Her spilte han inn 10 singler før han kom i kontakt med en av sjefene i plateselskapet RCA, Chet Atkins.
Atkins løste Reed fra Columbia-kontrakten i 1964. Samme året slapp Reed sin første RCA-single, If I don't live it up/I feel a sin coming on. Den første LP-en, som fikk navnet The unbelievable guitar and voice of Jerry Reed, kom i 1967, og inneholdt låtene Guitar man og U. S. Male, som senere ble innspilt av Elvis Presley.
Jerry Reeds første virkelig store hit kom i 1970 med Amos Moses. Dette var Reeds første singel som solgte over en million eksemplarer. Samme året hadde han også stor suksess med singelen When you're hot, you're hot.
Reed hadde en framgangsrik karriere som plateartist gjennom hele 1970-tallet, men forsøkte seg også som skuespiller. Først i 1975 med filmen W. W. and the Dixie Dancekings (med Burt Reynolds), så i 1976 med Gator (med Burt Reynolds), i 1977 med Smokey and the Bandit (med Burt Reynolds), i 1978 med High ballin, i 1979 med Hot stuff, i 1980 med Smokey and the Bandit på farten igjen (med Burt Reynolds), i 1983 med The survivors (med Robin Williams) og Smokey and the Bandit 3 (med Jackie Gleason), i 1985 med What comes around og i 1988 med Bat 21 (med Gene Hackman). I 1998 spilte han sammen med Adam Sandler i suksess-komedien Waterboy.
I 1985 gikk Reed fra RCA til Capitol og spilte inn et par album. Deretter ble det stille rundt den legendariske country-gitaristen fram til 1992, da han slapp albumet Sneakin' around sammen med Chet Atkins. I 1995 kom konsertalbumet Flyin' high og i 1998 dannet han gruppen Old Dogs sammen med Bobby Bare, Waylon Jennings og Mel Tillis.
Siden 2000 hadde Jerry Reed for det meste turnert rundt i USA og spilt inn plater på sitt eget selskap R2K Records. I 2005 trakk Reed seg tilbake fra turnévirksomheten. Han spilte inn sin siste plate, "The Gallant Few" i 2008. Det albumet var dedisert til amerikanske krigsveteraner. Før albumet ble utgitt, fikk Reed hederen The Silver Helmet Special Award den 5. mars 2008 for sin støtte til krigsveteranene.
Revaluering
Revaluering er, om det er en oppskrivning av et lands valuta, det motsatte av devaluering. Revaluering kan også dreie seg om å veksle over fra en gammel pengeenhet til en ny, for å forenkle prisfastsettelse og omregning til i forhold til andre valutaer. Normalt sett vurderes et lands valutaverdi i forhold til utenlandsk valuta eller gull. På grunn av høy inflasjon over lang tid (hyperinflasjon) bestemte Tyrkia seg for å revaluere sin valuta 1. januar 2005. Den norske krone ble revaluert med 5 prosent 16. november 1973.
Slaget ved St. Kitts
Slaget ved St. Kitts, også kjent som slaget ved Frigate Bay, fant sted den 25. og 26. januar 1782 under den amerikanske uavhengighetskrigen mellom en britisk flåte under kontreadmiral Samuel Hood og en større fransk flåte under François-Joseph Paul.
Hermansenøya fuglereservat
Hermansenøya fuglereservat er et naturreservat som omfatter Hermansenøya på vestsiden av Oscar II Land på Spitsbergen på Svalbard. Reservatet ble opprettet ved kongelig resolusjon 1. juni 1973 og er på 4 160 dekar.
Slaget ved St. Kitts
Da Hood returnerte til Karibia sent i 1781 etter slaget ved Chesapeake, hadde han en stund kommandoen alene siden George Rodney var i England. Den franske admiralen Paul angrep de britiske øyene St. Kitts og Nevis med en styrke som var fullstendig tallmessig overlegen skvadronen under Hoods kommando. Forsøket Hood gjorde i januar 1782 på å redde dem fra å bli tatt, med 22 skip mot 29 skip, var ikke vellykket, men med en rekke modige bevegelser vendte han franskmennene ut fra deres ankringssted i Basse Terre på St. Kitts, og slo så angrepene til fienden tilbake. Dette var den mest briljante handlingen til en britisk admiral under krigen. Til tross for dette var Hood ikke i stand til å redde øya.
Hermansenøya fuglereservat
Øya har en rekke typer sjøfugl, blant annet gjess og ærfugl. Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.
Ørnefisker
70 slekter
Ørnefisker er en artsrik familie av piggfinnefisker. På mange språk kalles de «trommefisker» på grunn av at de kan lage en høy, brummende lyd med svømmeblæren. Et annet kjennetegn på familien er de uvanlig store øresteinene, som gjør at ørnefiskene kan høre artsfrender på lang avstand.
Kroppen er kraftig, avlang og dekket med skjell. Noen få, som Equetus, har høy rygg. Kroppslengden varierer fra 5–200 cm. Ryggfinnen er delt i to med et tydelig hakk mellom piggstråler og bløtstråler. Fremre del har 6–13 piggstråler og bakre del én piggstråle og 20–35 bløtstråler. Halefinnen er aldri kløftet. Sidelinjen fortsetter ut helt til enden av halefinnen. Noen arter har skjeggtråder ved munnen.
De er utbredt i alle tropiske og subtropiske hav. Noen lever i brakkvann, og i spesielt i Sør-Amerika er det mange rene ferskvannsarter. Ørnefiskene lever som regel nært sand- eller mudderbunn på grunt vann, men Protosciaena bathytatos finnes ned til 600 m, og andre finnes på korallrev (Equetus), eller i brenningssonen (Menticirrhus). De eter mindre fisk og virvelløse dyr.
I Norge er det bare arten ørnefisk (Argyrosomus regius) som er funnet. Dette er en stor fisk (opptil 2 m og 65 kg), som lever bentopelagisk ved kysten og i brakkvann. I våre farvann er den bare en sjelden gjest. Normalt lever den i Atlanterhavet fra Kanalen til Kongo, i Middelhavet og det sørvestlige Svartehavet. I Middelhavet og Atlanterhavet sør for De britiske øyer finnes også Sciaena umbra og tre arter i slekten Umbrina.
Utdøende fiskemåter
I Malaysia så finns det i 2014 fortsatt to fiskere som praktiserer «fiskelytting» av gelama (lokalt navn på noen typer ørnefisk). Det er et mannskap på tolv som bruker en «fiskelyttende» person. Når retningen til en fiskestim er blitt funnet gjennom lytting, så startes opp båtmotorene for å frakte fangstlaget. (Laget har ligget i ro, mens «fiskelytteren» har gått inn og ut av sin båt etter hver forflytning mens han søker etter en fiskestim.) Dette foregår i «Setiu wetlands» i Terengganu langs Sørkinahavet.
Pemar
Pemar (finsk: Paimio) er en finsk by og kommune i landskapet Egentliga Finland. Kommunen har cirka 10 200 innbyggere og et areal på 240,05 km² hvorav 1,69 km² er vann. Pemar er en finskspråklig kommune som grenser til kommunene S:t Karins, Sagu, Salo, S:t Mårtens og Lundo.
Pemar er kjent for sitt sanatorium som ble tegnet av Alvar Aalto. Byen er også kjent for sin orienteringsklubb, Paimion Rasti, som har flere løpere i verdenseliten i orientering i sin stall.
Vision Heaven
Vision Heaven er en kristen TV-kanal eid av TV Visjon Norge i Drammen. Kanalen har sendinger 24 timer i døgnet og har vært på lufta siden 1. april 2008. Programmene på Vison Heaven er engelskspråklige og klassisk evangeliske. Grunnlegger er Jan Hanvold.
Etter at nytt playoutanlegg ble innkjøpt er kanalen operativ via Hotbirdsatellitten Europa og Galaxy 25 USA (Nord-Amerika).
Kanalens visjon og oppdrag
Vision Heavens mening er å drive kristen vekkelse og misjonering i Europa.
Harøya
Harøya er den mest folkerike øya av Nordøyane i Ålesund kommune i Møre og Romsdal. Steinshamn, som var administrasjonssenter i den tidligere Sandøy kommune, ligger på Harøya, der det finnes matbutikk, post, bank, pub, kiosk, frisør, brukskunst, bibliotek, tannlege, lege og helsestasjon. Øya har et areal på 13,6 km² og har 1 083 innbyggere pr 1. januar 2013.
Det høyeste punktet på øya er Harøyburet på 156 meter over havet. Øst for øya ligger Harøyfjorden, som er oppkalt etter øya. På sørsiden ligger Fjørtoftfjorden og øya Fjørtofta. Harøya har ferjesamband til Fjørtofta og videre inn til Brattvåg på fastlandet. I nord går det en molo ut til Finnøya.
Riksgrensen over Harøya
Harøya har historisk vært delt mellom fogderiene Sunnmøre og Romsdal, idet at gården Myklebust syd på øya tilhørte Haram prestegjeld og derved Sunnmøre, mens gårdene Røsåk og Huse lenger nord lå under Akerø prestegjeld og derved Romsdal. Etter freden i Roskilde i 1658 måtte Danmark-Norge avstå hele Trondhjems len inkludert Romsdal til Sverige, hvilket medførte at riksgrensen mellom Norge og Sverige fulgte fogderigrensen mellom Sunnmøre og Romsdal. Om dette hadde praktiske følger for bøndene så langt ute i havgapet vites ikke, men langvarige var de i alle fall ikke - allerede i 1660 ble atter Trondhjems len forent med resten av det dansk-norske riket og grensen ble igjen et skille mellom de to fogderiene.
Daniel Viken
Daniel Kristiansen Viken (født 1979) er en norsk musiker og gitarist.
Han er som gitarist i punkrockbandet Nullskattesnylterne, hvor han har vært siden 2001. I 2006 dannet han, sammen med Eirik Engan og Ronny Grannes, bandet Grannes. I 2009 hedret han og Bjarne Brøndbo bandet Prudence med å framføre låta «14 pages», som er skrevet av Åge Aleksandersen. Daniel Viken er sønn av Frode Viken, som har skrevet noen låter for Grannes. I 2011 begynte han som gitarist for backingbandet til Terje Tysland og i 2015 forlot han Grannes. Faren Frode Viken døde i 2018 og Daniel Viken overtok farens plass i D.D.E..
Humlefluer
Humlefluer (Bombyliidae) er en gruppe (familie) av fluene (Brachycera), som sammen med mygg (Nematocera) utgjør tovingene (Diptera). De er fra 3 mm. til ca. 16 mm. Alle tovinger gjennomgår en fullstendig forvandling. Det er 12 arter i Norge. I verden er det ca. 4 000 arter.
Liv og utvikling
Humlefluer finnes på varme solrike lokaliteter, gjerne med blomster. De er i larvestadiet parasitter på andre insekter som solitære bier, gresshopper og sommerfugllarver. Som voksne lever de av nektar. De sitter med vingene ut, ikke foldet bakover kroppen, og gjerne på bakken eller i en blomst. Blir de forstyrret flyr de sjeldent langt.
Dimitri av Jugoslavia (1965)
Dimitri av Jugoslavia (født 12. april 1965 i London) er den yngste sønnen til den avdøde Prins Andrej av Jugoslavia og Kira Melita av Leiningen.
Harald Peterssen
Harald Peterssen (født 23. juni 1916 på Melbu, død 11. mars 2013 ) var en norsk kunstmaler, kjent fra flere utstillinger og utsmykninger, ofte i glassmaleri.
Han var oppvokst i Melbu, men var bosatt i Oslo (1942–72) der han utdannet seg ved SHKS, Det Illegale Akademi, Kunstakademiet (1944–46) og Kungliga Konsthögskolan i Stockholm. Han var ved Høstutstillingen (1947, 48, 50-51, 53-54, 59, 61, 67, 72) og Den Nord-Norske Kunstutstilling (1947, 50, 52, 65, 68). Siden har han undervist ved hans egen Oslo Malerskole (1957–67) og SHKS (1965–66). Han har utsmykket landbruksskolene i Troms (Gibostad, 1945-47 og renovert av ham 2001) og Kleiva (1953), samt Melbu kirke (glassmaleri, 1968), Melbu nye skole (1963), Hadsel yrkesskole, Melbu kirkes rosevindu, glassmosaikk til Hadsel sparebank, Storkmarknes og Christiania Bank og Kreditkasse A/S, Gjøvik. Ellers har han flere lengre opphold utenlands. Peterssen satt i styret for Landsforeningen Norske Malere, var formann i Gjøvik Kunstforening og bodde de siste årene av sitt liv i Hønefoss.
Ilona
Ilona er en ungarsk, finsk og tsjekkisk variant av kvinnenavnet Helene, som er av gresk opprinnelse og kan komme enten av ordet helene som betyr «lys» eller av selene som betyr «måne».
Utbredelse
Ilona er et svært vanlig navn i Ungarn. Det er også mye brukt i Finland og Tsjekkia.
Tabellen nedenfor gir en detaljert oversikt over populariteten til navnet Ilona i noen av de landene hvor statistikk er tilgjengelig.
Kjente personer med navnet
Personene i listen er ordnet kronologisk etter fødselsår.
Norgesmesterskapet i fotball for menn 1984
Norgesmesterskapet i fotball for menn 1984 ble vunnet av etter seier over Viking  med 3-2. Dette var tiende gangen Fredrikstad vant et Norgesmesterskap. Det ellevte cupmesterskapet kom ikke før 22 år senere, i 2006.
Finale
Det måtte spilles to finalekamper før Fredrikstad kunne kåres som Norgesmester. Den første finalekampen den 21. oktober endte uavgjort med resultatet 3-3. Målscorere for Fredrikstad var Jørn Andersen i det 42. minutt, Vidar Hansen i det 78. minutt og Per Egil Ahlsen på frispark i det 96. minutt. Målscorere for Viking var Jan Erik Audsen (selvmål) i det 22. minutt, Isak Arne Refvik i det 80 minutt og Gary Goodchild i det 107. minutt. 23 668 tilskuere overvar kampen på Ullevaal Stadion. Dommer var Per Arne Larsgård.
Omkampen ble spilt på Ullevaal den 28. oktober. Målscorere for Fredrikstad var Jørn Andersen i det 4. minutt, Per Egil Ahlsen på straffe i det 18. minutt og Terje Jensen i det 68. minutt. Målscorere for Viking var Kjell Lundal i det 63. minutt og Nils Ove Hellvik i det 69. minutt. Det var bare 15 993 tilskuere på den avgjørende finalekampen. Dommer var Einar Halle.
Fredrikstads vinnerlag: Jan Erik Olsen, Lars Sørlie, Per Egil Ahlsen, Hans Deunk, Espen Engebretsen, Jan Erik Audsen, Terje Jensen, Reidar Lund, Vidar Hansen, Jørn Andersen, Atle Kristoffersen, Vidar Kristoffersen, Morten Thomassen, Arild Andreassen, Tom Espen Fingarsen, Åge Viggo Hansen og Henning Johannesen.
Hewlett-Packard
Hewlett-Packard Company (HP) var et amerikansk konsern innen informasjonsteknologi (IT) som har hovedsete i Palo Alto i California. Virksomheten ble grunnlagt av William Hewlett og David Packard ved Stanford-universitetet i Palo Alto utenfor San Francisco i 1939. Det ble børsnotert i 1957. Øvrige hovedkontorer ligger i Houston, Genève og Singapore. Selskapet ble splittet i to separate selskaper 1. november 2015.
Kinne
Kinne eller kjerne, også kalt smørkinne, er et redskap eller en maskin som brukes til å lage smør. Fløte piskes eller ristes slik at fettet - smøret - skilles ut. Å kinne, eller å kjerne, viser til bruk av redskapet, altså prosessen ved å lage smør.
Typer
Det er flere ulike typer kinner som var tilpasset produksjon hjemme på gården, på setra, eller på et meieri. Kinnene bearbeidet fløten etter ulike prinsipper og hadde ulike størrelser, var laget av ulike typer materialer og ble drevet med håndkraft eller maskiner.
Justinas Lagunavičius
Justinas Lagunavičius (født 4. september 1924, død 15. juli 1997) var en sovjetisk basketballspiller som deltok i de olympiske leker 1952 i Helsingfors.
Per-Inge Tällberg
Per-Inge Tällberg (født 14. juni 1967 i Bollnäs) er en tidligere svensk skihopper som konkurrerte fra 1986 til 1993. Hans beste plassering i verdenscupen kom i 1991, under et skiflygningsrenn i østerrikske Bad Mitterndorf. Der ble Tällberg nr 3. Han har også en 4.-plass fra Meldal i 1987.
Hans beste plassering i et VM var 14.-plassen i Val di Fiemme i 1991. Det var etter dette mesterskapet han la opp. Han ble også nr. 11 i skiflygnings-VM i Vikersund i 1990.
Han er bror av Staffan Tällberg.
Nærøymanuskriptet
Nærøymanuskriptet, egentlig Relation anlangende Find-Lappernis saa- vel i Norrlandene og Finmarken som udi Nummedalen, Snaasen og Selbye deres Afguderie og’ Satans Dyrkelse, som Tid efter anden ere blevne udforskede og decouvrerede, er en tekst fra 1723 av Johan Randulf, daværende sogneprest i Nærøy.
San Marino under Sommer-OL 1988
San Marino under Sommer-OL 1988. Elleve sportsutøvere fra San Marino deltok i seks sporter under Sommer-OL 1988 i Seoul. Det var sjuende gangen som San Marino deltok i et sommer-OL, de vant ikke noen medaljer.
The Big Beat
The Big Beat er et musikkalbum med Marius Müller fra 1985. Dette var hans første album på engelsk.
Sankt Bertils kommune
S:t Bertils (finsk: Pertteli) er en tidligere kommune i det finlandske landskapet Egentliga Finland. 1. januar 2009 ble kommunen slått sammen med Salo kommune.
Ørnefisk
Ørnefisk (Argyrosomus regius) er en fiskeart.
Den har en avlang, spoleformet kropp. Det er to ryggfinner; den fremre har 9–10 piggstråler og den bakre én piggstråle og 26–29 bløtstråler. Arten kan bli opptil 2 m lang og 65 kg, men fisker lengre enn 1,2 m er uvanlige. Den er sølvfarget med mørkere rygg, og sidene skinner i et bronseaktig skjær. Munnen er gul-oransje.
Ørnefisken lever i kystfarvann og forekommer både nær bunnen og i de frie vannmasser ned til 80 m dyp. Den tåler brakkvann og vandrer opp i elvemunninger og laguner. Ørnefisken følger etter stimer av sildefisker og multer. Føden består av fisk og svømmende krepsdyr. Ved hjelp av svømmeblæra kan den lage en høy, trommende lyd.
Utbredelsen omfatter det østlige Atlanterhavet fra Den engelske kanal til Kongo inkludert Kanariøyene. Den finnes i hele Middelhavet og i det vestlige Svartehavet. I Egypt finnes den i innsjøene i Nildeltaet, og den har også spredt seg gjennom Suezkanalen til Bittersjøene og Suezbukta. I Nordsjøen og rundt De britiske øyer er ørnefisken en sjelden gjest, men den er funnet både i Norge, Sverige og én gang ved Island.
Ørnefisk er en populær matfisk. Det meste av fisket foregår i Mauritania, Marokko og Egypt, som står for omtrent 80 % av årsfangsten på omtrent 10 000 tonn. I mange søreuropeiske land drives det oppdrett av arten, og årsproduksjonen ligger rundt 14 000 tonn.
Dušan av Jugoslavia
Dušan av Jugoslavia (født 25. september 1977) er sønn av Prins Aleksandar og hans andre ektefelle prinsesse Barbara von und zu Liechtenstein (1942–).
Bjärnå
Bjärnå (finsk: Perniö) er en tidligere kommune i det finske landskapet Egentliga Finland. Den 1. januar 2009 ble kommunen slått sammen med Salo kommune.
Bjärnå ligger nær den svensk-finske språkgrensen ved sørvestkysten av Finland. Kommunen var finskspråklig. I 2002 var bare 1,7 % av befolkningen svensktalende, men ved forrige sekelskifte utgjorde de svensktalende rundt 12 %. Etter annen verdenskrig mottok Bjärnå rundt personer fra de tidligere finske områdene i Karelen. I Bjärnå ble det bygd jernverk på 1600-tallet, og metall- og verkstedsindustrien er fortsatt viktig i bygden. Jernverket i Mathildedal (fi. Matilda) utviklet seg til en fabrikk for landbruksmaskiner som ble nedlagt i 1968. I de senere tiår har Mathildedal utviklet seg til et fritids- og turistsenter.
Judastre
Judastre (Cercis siliquastrum) er et løvfellende tre i erteblomstfamilien.
Det blir mellom 5 og 9 m høyt. Barken har fine furer. Bladene er enkle, helrandede, håndnervede og avrundede med hjerteformet basis. Blomstene sitter på eldre greiner eller på selve stammen (kauliflori). Blomstringen begynner før eller samtidig med løvsprett om våren. Blomstene er purpurrosa, mer sjeldent hvite, og 15–20 mm lange. Begeret er klokkeformet med butte tenner. Frukten er en rødbrun, flat belg som er 7–10 cm lang og 1,5 cm bred.
Judastreet vokser i steinete åssider og kratt. Det forekommer naturlig i det sentrale og østlige middelhavsområdet, men er vanlig dyrket og naturalisert i Spania, Portugal, Kaukasia og Krim. Det kan plantes på gode steder i Danmark og Sør-Sverige, men er for lite hardført til å brukes i Norge.
Semafor
Semafor (av gresk sema, «tegn»,  og ferein, «å bære») er et system for «skriftlig» (alfabettilknyttet) kommunikasjon over lengre avstander med fri sikt ved hjelp av armer med signalflagg eller en stolpe med tilsvarende bevegelige armer.
Semaforalfabetet er ett av flere kommunikasjonsmidler som kom i bruk før telegraf og trådløs radio overtok. Spesielt jernbanevesen og losvesen så seg nytte av denne måten å sende meldinger på, og brukte den til korte kodete meldinger om ventet/uventet anløp m.m. Det er fortsatt i bruk i enkelte lands militære styrker som reservekommunikasjon som ikke kan avlyttes eller lett forstyrres. I speiderbevegelsen er det fortsatt beskrevet i speiderboken.
På faste signalstasjoner var det mulig å bruke lys, slik at en fikk en mulighet til også å sende om natten. Dette ble sjelden gjort, da feilavlesningsmulighetene ble uønsket store.
Bruken av slike signalstasjoner ble utbredt omkring 1800-tallet, med flere systemer i bruk.
Flaggenes utforming og farge har variert etter hva en har sett som lettest avlesbart. Alfabetet nedenfor er fremstilt slik en ser det når en mottar en melding. Senderen må altså gjøre dette speilvendt. En del av tilleggstegnene varierer fra land til land.
Moseøya fuglereservat
Moseøya fuglereservat er et naturreservat som omfatter Moseøya, en øy midt i Sørgattet mellom Danskøya og Reuschhalvøya, en del av Albert I Land på Spitsbergen, Svalbard. Reservatet ble opprettet ved kongelig resolusjon 1. juni 1973.
Det er store bestander av ærfugl og gjess i fuglefjellene på øya. Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.
Sudan under Sommer-OL 1988
Sudan under Sommer-OL 1988. Åtte sportsutøvere fra Sudan deltok i to sporter i Sommer-OL 1988 i Seoul. De var femte gangen som Sudan deltok i et OL, de vant ingen medaljer.
Henry Bowers
Henry Robertson «Birdie» Bowers (født 29. juli 1883 i Greenock, Skottland, død 29. mars 1912 på Rossbarrieren, Antarktis) var en skotsk polfarer og medlem på Robert Falcon Scott sin mislykkede ekspedisjon til Sydpolen i 1912.
Pterygoplichthys gibbiceps
Pterygoplichthys gibbiceps (L-numre L-83, L-165 og L-196) er en fisk som i likhet med sine slektninger har en stor ryggfinne med mer enn ni stråler og bred base, markerte nesevinger, og en tydelig hump eller hvelving foran ryggfinnen. Voksne individer kan fort bli 50 cm lange, og kan bli mer enn 20 år gamle.
Mønsteret består av irregulære brune flekker på en gulaktig bakgrunn, noe som gir et bikubeaktig mønster. Andre mønstre kan finnes ved nærmere ettersyn. Etter hvert som fisken vokser til, blir flekkene relativt mindre.
Pikis
Pikis (finsk: Piikkiö) er en tidligere kommune i det finske landskapet Egentliga Finland. 1. januar 2009 ble kommunen slått sammen med Sankt Karins kommune.
Hvitvin
Hvitvin er vin som enten er av gule/grønne druer eller av blå druer der skallet er blitt fjernet før gjæringen er startet.
Hvitvin produseres overalt der det dyrkes vindruer, inklusive steder der blådruene ikke trives. Det siste gjelder spesielt Nord-Europa, hvor Rhin- og Moseldalen peker seg ut. Andre distrikter som er mest kjent for hvitvin er Alsace (Frankrike) og California (USA).
I Portugal produseres varianten Vinho Verde som har et svakt grønnskjær.
Veslemøy Haslund
Veslemøy Margaret Haslund (født 8. april 1939 i Oslo, død 7. november 2005) var en norsk skuespiller, instruktør og dramatiker.
Veslemøy Haslund debuterte på scenen i 1959 i Five Finger Exercise på Trøndelag Teater og på film tidlig på 1960-tallet. Hun spilte siden i en rekke teaterstykker og filmer, også på TV. Veslemøy Haslund var viktig i Nationaltheatrets oppsøkende virksomhet på 1970-tallet og arbeidet dessuten som iscenesetter, regissør og skuespillforfatter.
Martin Næs
Martin Næs (født 9. juli 1953 i Vágur) er en færøysk forfatter og bibliotekar. Næs har arbeidet som bibliotekar på Island og Færøyene siden 1978, og er i dag leder for Føroya landsbókasavn, det færøyske nasjonalbiblioteket. Foruten egne utgivelser, som omfatter diktsamlinger, barnebøker og en roman, har han også oversatt litteratur (hovedsakelig barnebøker og dikt) til færøysk.
Næs ble tildelt den færøyske litteraturprisen M.A. Jacobsens Heiðursløn i 1995 for Hvør eigur flaggknappin. På norsk finnes barnebøkene Per og eg og Símun Sámal, sistnevnte oversatt av Lars Moa. Næs var styremedlem i Rithøvundafelag Føroya 1976–1986, og deretter formann 1986–1989. Han har også vært styremedlem i Norðurlandahúsið 1988–1995 og formann i Fjølrit 1996–1999.
Kazys Petkevičius
Kazys Petkevičius (født 1. januar 1926, død 14. oktober 2008 i Kaunas) var en sovjetisk basketballspiller fra Litauen som deltok i de olympiske leker 1952 i Helsingfors og 1956 i Melbourne.
Petkevičius vant en olympisk sølvmedalje i basketball under OL 1952 i Helsingfors. Han var med på det sovjetiske laget som kom på andreplass i basketturneringen bak USA. Det var tredje gang som basketball sto på det olympiske programmet, tjuetre lag deltok i turneringen som ble avviklet i perioden 14. juli til 2. august 1952. Sovjetunionen vant semifinalen over Uruguay med 61-57, men i finalen tapte de mot USA med 25-36. Petkevičius spilte alle åtte kampene i OL-turneringen.
Fire år senere, under OL 1956 i Melbourne, vant han sin andre olympiske sølvmedalje i basketball med Sovjetunionen.
Zen
Zen, eller chán, er det japanske/kinesiske navnet på en retning innen mahayanagrenen av buddhismen, som er utbredt i Kina, Japan, Vietnam og Korea.
Zen vektlegger meditasjon som et redskap for å oppnå innsikt og oppvåkning. En sentral ide er å oppnå oppvåkning ved å dyrke frem en sinnstilstand av umiddelbar tilstedeværelse uten å filtrere inntrykkene intellektuelt. Zen betoner dessuten praktiske ferdigheter samt selvforglemmende pliktoppfyllelse. Den har en unik betydning for japansk kultur og er møtt med stor interesse i Vesten.
Etymologi
"Zen", uttalt [zeɴ] på japansk, er den sino-japanske leseformen for "禅", som uttales [tʂʰán] (pinyin: chán) i moderne kinesisk mandarin, men som trolig ble uttalt [d​͡zʲen] på mellomkinesisk. Termen "zen" er en sammentrekning av den sjeldent brukte lange formen zenna (禅那; mandarin: chánnà), et derivat fra dhyāna (sanskrit) (pāli: jhāna), som refererer til et spesielt aspekt ved meditasjon. Selv om "zen" er mest brukt på verdensbasis, er det også kjent som chan i Kina, Seon i Korea, og Thiền i Vietnam.
Om zen
Zen handler om å forstå at menneskesinnet er i en tilstand som kan sammenlignes med en dyp søvn og "karma" til hver enkelt vil bestemme om den personlige drømmen er behagelig eller om den er et mareritt for drømmeren. Formålet med tilværelsen er da å fri seg fra all karma ved å våkne til virkeligheten ved hjelp av en praksis som den første kjente patriarken, Bodhidharma, kalte "å beskue sinnet" (eng.: "to behold the mind").
Den eneste måten dette er mulig, er ved å tenne et slags lys i seg selv, hvis man ser for seg at inni seg er alt mørke, og dette mørket holder alt man kaller ondskap levende. Ved å tenne lyset, så blir alt mørket som brensel for denne flammen som vokser seg sterkere jo mer av mørket det faller på, helt til alt som er igjen er lys. Dette lyset blir kalt og oversatt på engelsk av Bodhidharma som "awareness", og Bodhidharma har sagt; "Awareness is liberation".
Det er vanlig å forbinde meditasjon med en slags transe hvor man sitter i en bestemt positur, men den meditasjonen Bodhidharma sikter til er ikke det samme. Zen er en levemåte, men det innebærer ikke å håpe at man oppnår en slags fremtidig frelse som aldri vil komme. Å leve livet hvor man er fri fra drømmen, fri fra all karma og fri fra all lidelse er hva zen handler om.